Vi boede 5 nætter på Marka og Michaels husbåd i den varme juli 2022. Det var skønt at have luft og udsyn fra verandaen over vandet, floden og havneområdet - roligt og lidt fra Prags overfyldte gader.
Her spiste vi morgenmad og grillede når solen var gået ned.
Der var en rigtig god stemning i området med grønt og træer, og det var så hyggeligt med ænder, oddere og svaner, der kom for at hilse på (og få brød).
Husbåden er veludstyret, velindrettet og rummelig og det er nemt at smutte ind til centrum med flodbåd, sporvogn etc.
Den elektriske båd der hører til huset er nem at betjene og gav os et par småture op og ned af floden.
Så, alt i alt: et anderledes men super sted at være midt i Prag!